Liek je indikovaný na liečbu plesňových infekcií pošvy, kože, ústnej dutiny, očí, nechtov a vnútorných orgánov. Liečivo je itrakonazol, patriace do nasledujúcej farmakoterapeutickej skupiny liekov: antimykotiká na systémové použitie, triazolové deriváty. Itrakonazol je veľmi účinný na celý rad infekcií spôsobených kvasinkami a plesňami. Vykazuje veľkú afinitu pre veľmi keratinizované tkanivá, ako koža a nechty, ako aj pre vaginálnu sliznicu. Viac na adc.sk Použitie: Dávkovanie a dávkovacie schémy Dávka a dĺžka užívania zavísí od indikácie, viď SPC časť 4.2. Liek sa neodporúča starším pacientom. Spôsob použitia Na perorálne použitie. Kapsuly sa používajú bezprostredne po jedle (kvôli optimálnej absorpcii), majú sa prehltnúť celé a zapiť malým množstvom vody. Upozornenie Liek je kontraindikovaný počas tehotenstva, môže sa použiť len pri život ohrozujúcich situácií. Počas liečby je potrebné prerušiť dojčenie. Ženy vo fertilnom veku, ktoré užívajú tento liek, by mali používať vhodné antikoncepčné prostriedky a pokračovať s ňou až do 1. menštruácie nasledujúcej po ukončení liečby. Liek sa nemá podávať deťom. Pri podávaní tohto lieku pacientom s poruchou funkcie pečene a s poruchou funkcie obličiek je potrebná opatrnosť. Počas liečby sa môžu objaviť nežiadúce účinky, ktoré ovplyvňujú schopnosť viesť vozidlo a obsluhovať stroje. Liek obsahuje sacharózu. Ďalšie osobitné upozornenia sú uvedené v SPC (časť 4.4).